યુસુફે બાજુમા બેઠાલા મહંમદના ખભે હાથ મુકતા કહ્યુ સર તમારા માટે અને તમારી સરકાર માટે આ માણસ આતંકવાદી હોઈ શકે છે, પણ તેમણે મારા અને પરવેઝ માટે જે કઈ કર્યુ તેવુ તો સગોભાઈ પણ કરી શકે નહીં, સર તમને ખબર છે કે મહંમદભાઈ અને તેમના આ સાથીઓ આજ સુધી એક પણ વખત જામીન અરજી મુકી નથી, પણ મહંમદભાઈએ મારી અને પરવેઝ માટે સુપ્રીમ કોર્ટ સુધી જામીન મુકયા, પણ તમારી કોર્ટો પણ તમારા જેવી બંધ મગજની છે, અમારી કોઈ વાત જ સાંભળા તૈયાર નથી, મહંમદે યુસુફનો ગુસ્સો શાંત કરવા તેના પગ ઉપર હાથ મુકયો, યુસુફે મહંમદના હાથ ઉપર હાથ ઉપર હાથ મુકતા કહ્યુ મેજર આજે તમે મને બોલવા દો, મે નવ નવ વર્ષથી મારો ગુસ્સો દબાવી રાખ્યો હતો, સાહેબ એક વખત તમે મારી અને પરવેઝની આંખોમાં આંખ મીલાવી કહો, અમદાવાદમાં બ્લાસ્ટ થયા તેમાં અમારો કોઈ વાંક ગુનો હતો.